અરુણાચલ પ્રદેશમાં ભાજપના રાજકીય દુઃસાહસના ફિયાસ્કાનો પડઘો આંતર-રાજ્ય પરિષદની બેઠકમાં પડ્યો. બિહારના મુખ્યપ્રધાન નીતિશકુમારે આ ઉદાહરણનો આધાર લઈને રાજ્યપાલના પદની નાબૂદીની માગણી કરી નાખી. પ્રાદેશિક પક્ષો દ્વારા શાસિત અન્ય બિનભાજપી મુખ્યપ્રધાનો આવી માગણીમાં સૂર પુરાવવાની હદ સુધી તો ન ગયા પણ તેઓએ રાજ્યપાલની ભૂમિકા સામે પ્રશ્નો ખડા કરીને ટીકા તો કરી જ. રાજ્યપાલની નિયુક્તિમાં મુખ્યપ્રધાનનો અભિપ્રાય લેવાની વાત પણ થઈ.